open-index/open-wikipedia-markdown huggingface dataset:
סעאד א-דין השני

**סעאד א-דין השני** (מת ב-1422 או ב-1423) היה הסולטאן של יפאט ואחיו של חאק א-דין השני. הוא נולד בחצר המלכות של הקיסר ניואיה קראסטוס. ריצ'רד פאנקהארסט מתאר אותו "כשליט הגדול האחרון של יפאט".

סולטאן זה המשיך את המרד כנגד הקיסרים האתיופיים, והגאדלה מארקוראוווס כותב שהוא "הביס בקלות" צבא של קיסר דווית הראשון. האנציקלופד המצרי אחמד אל-קלקשאנדי (שנפטר ב-1418) מהלל גם הוא את סעאד בעקבות ניצחונו על האתיופים. פאנקהארסט מוסיף שסעאד נלחם גם כנגד ממלכת האדייה ועם נוודים
הנקראים זלנים שני אלו היו בעלות ברית של אתיופיה. אף על פי כן, טאדסה טמרת כותב שההצלחות היו זמניות, ובתגובה לגידול של הכוח המוסלמי הקיסר דווית הראשון חיזק את ההגנות האתיופיות בגבול והקים את בירתו בעיר טילק שבפטאגר.

סעאד הציג אתגר קשה לקיסר האתיופי של פשיטות לתוך דרום הממלכה האתיופית, והמשיך עד אשר נרדף לתוך שטחה של אדאל על ידי האתיופים. אחרי קרב בין חייליו של סעאד לבין חייליו של הגנרל האתיופי בארווה, שבו הצבא של יפאט הובסו ולא פחות מ-400 חיילים מובחרים של יפאט נהרגו, סעאד א-דין יחד עם קומץ חייליו ששרדו נרדפו עד העיר  שבסומליה המודרנית. בזיילה הקיסר כיתר את העיר והרג את סעאד א-דין השני על האי סקדין, אחד מאיי זיילה הסמוכים לעיר.

עם מות של סעאד, שושלת וואלשמה אימצה את התואר "מלכי אדאל". עשרת ילדיו של סעאד נמלטו ומצאו מקלט בתימן שנשלטה על ידי אחמד אל-אסרף.

ישנו ויכוח על שנת מותו של סעאד. ההיסטוריון אל-מקריזי, שמגובה במקורת אתיופים רבים מצהיר שמת ב-1403 על ידי הקיסר האתיופי דווית הראשון. אך בספר ההיסטוריה של וואלשמה נרשם כי מת ב-1415.

קברו של סעאד הפך לאתר עלייה לרגל בזילע. החוקר ריצ'רד פרנסיס ברטון שביקר באזור ב-1854 שתיאר את אתר הקבר "כתל של אבנים מחוספסות מקיפות העומדות זקוף". טרימינאם כתב בספרו שביקר באזור ב-1950 אך הים הרס את אתר הקבורה.

## הערות שוליים

קטגוריה:שושלת וולאשמה
קטגוריה:מלכים אפריקאים
שביתת סטודנטים

**שביתת סטודנטים** מתבטאת בהיעדרות מאורגנת של סטודנטים מלימודיהם, כדרך של מאבק ומחאה. אין זו שביתה במשמעות המקובלת של מושג זה, המתייחסת לשיבוש עבודה במסגרת סכסוך בין עובדים למעבידים. 

עילה נפוצה לשביתת סטודנטים היא גובהו של שכר הלימוד. עילות אחרות הקשורות בלימודים הן תנאי הלימוד, מאבק על יחס הממשלה למוסדות להשכלה גבוהה וכדומה. שביתת סטודנטים עלולה לפרוץ גם בהקשר שאינו קשור ללימודים, אלא כדרך להבעת מחאה פוליטית או חברתית. 

להבדיל משביתה הנערכת במסגרת יחסי העבודה, שנפגעים ממנה המעביד וציבור המשתמשים בשירותיו, הנפגעים הישירים משביתת סטודנטים הם הסטודנטים עצמם, הבטלים מלימודים. בנסיבות אלה, הלחץ העיקרי הגלום בשביתת סטודנטים הוא לחץ מוסרי. לעיתים יוצאים הסטודנטים השובתים להפגנות ונוקטים צעדי מחאה נוספים, להגברת הלחץ שהם מפעילים.

שביתת סטודנטים שזכתה לפרסום עולמי היא זו שהתקיימה בצרפת במאי 1968.

## שביתות סטודנטים בישראל

[שמאל|ממוזער|250px|סטודנטים מפגינים נגד [ועדת שוחט בגן וואהל לוורדים בירושלים]]

בישראל נערכו שביתות סטודנטים אחדות, בעיקר על רקע המחלוקת על גובה שכר הלימוד. 

בשנת 1998 פתחה התאחדות הסטודנטים בישראל במאבק להפחתת שכר הלימוד לפחות ב-50% או לביטולו כליל. המאבק כלל השבתה של כל מוסדות ההשכלה הגבוהה למשך יותר מחודש, הפגנות (שלוו במעצרים ובתלונות על אלימות משטרתית), שביתת רעב של חלק ממנהיגי הסטודנטים והקמת אוהל מחאה ברחבת אוניברסיטת תל אביב, בו התקיימו 'שיעורים אלטרנטיביים' עם אנשי רוח שבאו לתמוך בשובתים. מאבקם של הסטודנטים מיקד את תשומת הלב הציבורית בשכר הלימוד, ואהוד ברק כלל הבטחה מפורשת להפחתת שכר הלימוד במסע הבחירות שלו לראשות הממשלה ב-1999. למימוש ההבטחה כינס שר החינוך יוסי שריד בשנת 2001 את **ועדת וינוגרד**, אשר המליצה להפחית את שכר הלימוד ב-50% בתוך חמש שנים; המלצה זו מומשה באופן חלקי בלבד, לאחר החלפת השלטון ושכר הלימוד בישראל הופחת בפועל בכ-20%.

בנובמבר 2006 כינסו שרת החינוך יולי תמיר ושר האוצר אברהם הירשזון ועדה חדשה לבחינת נושא שכר הלימוד בישראל, והעמידו בראשה את שר האוצר לשעבר אברהם שוחט. ועדה זו קמה כדי לבדוק את מצב ההשכלה הגבוהה ושכר הלימוד בישראל. נציגי מרצים, סגל זוטר וסטודנטים הביעו התנגדות לעצם כינוס הוועדה והטילו ספק במנדט שניתן לה, בשל הרכבה, שייצג לטענתם בעיקר את משרד האוצר ולא כלל נציגים מטעמם, ומכיוון שלשיטתם מדובר במסמוס ההחלטה שנתקבלה כבר **ב[[ועדת וינוגרד (לשכר לימוד)|וועדת וינוגרד]]**. לאחר הסכמי הבנות, שבהן גם הכנסת נציגי הסטודנטים לתת-הוועדה העוסקת בענייני שכר, המרצים קיבלו על עצמם את הוועדה וכך גם בתחילה הסטודנטים, אך האחרונים חזרו בהם כיוון שלטענתם לא היה בכוונת הממשלה לקיים את ההסכמים הללו. לאחר חופשת הפסח, בסמסטר אביב 2007, פתחו ארגוני הסטודנטים בשביתה על מנת להשיג שלוש מטרות מוצהרות:
* החזרת התקציבים שקוצצו ממערכת ההשכלה הגבוהה מאז שנת 2000,
* חזרה למתווה וינוגרד,
* ביטול ועדת שוחט.

## קישורים חיצוניים

קטגוריה:מחאות סטודנטים
גלן קרטיס

שמאל|ממוזער|250px|"ג'ון באג", מטוס שפותח ועוצב על ידי גלן קרטיס
**גלן האמונד קרטיס** (באנגלית: **Glenn Hammond Curtiss**; 21 במאי 1878– 23 ביולי 1930) חלוץ תעופה אמריקני.

## ביוגרפיה
קרטיס, יליד המונדספורט ניו יורק, עבד בצעירותו בהרכבת אופניים (גם חלוצי תעופה אחרים, כמו האחים רייט, וריצ'רד פירס הניו זילנדי, עסקו קודם לכן באופניים). בשנת 1907 פיתח אופנוע ששבר את השיא לאותה תקופה במהירות של 218 קמ"ש. הוא הפסיד במאבק המשפטי על המטוס לאחים רייט שתבעו אותו על הפרת זכויות יוצרים בכך שלטענתם "העתיק" את מטוסם, אך למעשה הוא שכלל אותו.
בשנת 1909 הקים קרטיס את החברה הראשונה בעולם לייצור מטוסים. ב-26 בינואר 1911 הטיס את המטוס הימי הראשון אותו בנה בעצמו. בשל כך, זכה קרטיס בגביע קולייר, לו הוענק באותה השנה. בשנת 1914, קרטיס הטיס בהצלחה את כלי הטיס של סמואל לנגלי, במטרה לערער את זכויות הפטנט של האחים רייט, אשר בנו את המטוס הראשון, שכן הניסוי של לנגלי נערך זמן קצר לפני טיסת מטוסם של האחרונים. כיוון שטרם טיסתו של קרטיס נערכו שינויים בכלי הטיס של לנגלי, מטרת טיסתו של קרטיס לא הושגה.

קרטיס הלך לעולמו בשנת 1930, בגיל 52, כתוצאה מהתקף המעי העיוור.

## השפעתו על עולם התעופה
בסקר שנערך בשנת 2003 על ידי המגזין Aviation Week & Space Technology בין מומחים בינלאומיים רבים בתחום התעופה, שנעשה לכבוד 100 שנה לטיסה המאוישת הראשונה בכלי-טיס הכבד מהאוויר, נבחר גלן קרטיס במקום החמישי מתוך מאה האישים שהשפיעו ביותר על התעופה (מקום אחד אחרי לאונרדו דה וינצ'י).

## לקריאה נוספת
* גלילה רון פדר, **גלן קרטיס חלוץ המהירויות**, הוצאת "אלישר", 1980.

## קישורים חיצוניים

* 
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:חלוצי התעופה
קטגוריה:קרטיס-רייט
קטגוריה:חברי היכל התהילה הלאומי לתעופה
קטגוריה:אמריקאים שנולדו ב-1878
קטגוריה:אמריקאים שנפטרו ב-1930
ג'קסון

קטגוריה:שמות משפחה
קטגוריה:שמות משפחה המבוססים על השם יעקב
סימניה (אתר אינטרנט)

"**סימניה**" הוא אתר אינטרנט ישראלי המוקדש לספרים. האתר נמנה עם קבוצת אתרי חברת סימניה. האתר נפתח לגולשים בשנת 2006 לאחר תקופת הרצה, פיתוח אלגוריתמים וקישור לספריות וחנויות ספרים.

מנוע השוואות מחירים סוקר את חנויות הספרים המובילות ומציג לגולשים מחירים עדכניים לכל ספר.
קישור לספריות נבחרות מציג את הימצאותם של ספרים בספריות אלו ומאפשר הזמנתם.
מידע רב על סופרים ואפשרות ליצירת קשר איתם נמצאים בקטלוג הסופרים. בנוסף, ישנה אפשרות להתכתב עם משתמש נוסף בהודעות פרטיות ויש גם אפשרות לדון בפורומים לגבי נושאים הקשורים לספרים ואפילו לפוליטיקה.

בלוג קריאה אישי נפתח אוטומטית לכל קורא ובו מוצגים הספרים שקרא לצד חוות הדעת שכתב והספרים שיש לו בבית.
הבלוג מתעדכן בהתאם לדירוגי הקורא ומאפשר מכירת ספרים יד שנייה ללא עמלה.

באתר קטלוג מאוחד לספרי קריאה המכיל מספר ספריות בישראל.

נכון לינואר 2022, באתר יש מעל 116,500 ביקורות ספרים.

## המלצות ספרים אישיות
בלב המערכת של סימניה נמצא אלגוריתם סינון שיתופי (Collaborative Filtering) הלומד את טעמם של הקוראים ומציג לכל קורא את האנשים בעלי הטעם הדומה ביותר לשלו בספרים. מתוך קבוצה זו מופקת רשימת קריאה מומלצת.

## קישורים חיצוניים
* 

קטגוריה:אתרי אינטרנט ישראליים
קטגוריה:אתרי אינטרנט שהושקו ב-2006
אדיר שטיינר

שמאל|ממוזער|200px|אדיר שטיינר
**אדיר שטיינר** (נולד ב-1966) הוא עובד בעיריית תל אביב, פעיל זכויות להט"ב, וההומוסקסואל הראשון שהוכר כאלמן של חייל צה"ל שנפטר במהלך שירותו. נכון ל-2012, סגן מנהל השירות העירוני באגף פניות הציבור וממונה חופש המידע שבלשכת ראש עיריית תל אביב-יפו.

## ביוגרפיה
שטיינר היה לפני גיוס לצה"ל כשפגש את ד"ר דורון מייזל, שהיה אז קצין רפואה, גרוש ואב לשלוש בנות. השניים היו שותפים לחיים במשך שמונה שנים, עד לפטירתו של מייזל ממחלת הסרטן. כששקל צה"ל את קידומו של מייזל לתפקידי קצונה בכירה, עבר שטיינר את המבדקים הביטחוניים המיועדים לבן זוג של קצין בכיר.

מייזל נפטר בשנת 1991. שטיינר פתח במאבק של חמש שנים על זכויותיו של כאלמן צה"ל. ב-1996, כשהגיש עתירה לבג"ץ בנוגע לזכויותיו באמצעות האגודה לזכויות האזרח, הכריע שר הביטחון, יצחק מרדכי, לטובתו וייתר את העתירה. בדף הזיכרון למייזל באתר ההנצחה "יזכור" נכתב "הותיר אחריו אם, שלוש בנות, אח ובן זוג." שטיינר אף נאבק על זכותו לעיין בפרוטוקולים של הוועדה הצבאית שדנה בזכותו להכרה כאלמן צה"ל. כשנחשפו הפרוטוקולים התברר שדיוני הוועדה כללו אמירות קשות על הומוסקסואלים.

מאוחר יותר הכיר שטיינר את צח גרניט, שהיה לבן זוגו. לאחר מאבק משפטי, שוב באמצעות האגודה לזכויות האזרח, השיג הזוג זכויות במיסוי מקרקעין כשל זוג נשוי. שטיינר ביקש להעביר לבן זוגו צח גרניט מחצית מזכויותיו בדירתם בתל אביב, וערער לבית המשפט העליון על החלטותיהם של המפקחת על שומת המקרקעין, מנהל מס שבח מקרקעין וועדת הערר למיסוי מקרקעין לא אישרו פטור ממס שבח ומס רכישה על ההעברה.

באותה שנה החליט היועץ המשפטי לממשלה מני מזוז, כתשובת המדינה לבית המשפט העליון, לפטור העברת דירה לבן זוג מאותו המין ממס שבח מקרקעין ומס רכישה, כפי שנהוג בהעברה בין בני זוג ובין ידועים בציבור המתגוררים יחד יותר משנה.

שטיינר תורם מניסיונו למאבקיהם של חברים בקהילה וכדובר עיריית תל אביב - יפו, אימץ בתמיכת ראש העירייה חולדאי את אירועי הגאווה והפך את המצעד לאירוע דגל עירוני בהפקת העירייה.

ביחד עם חבר מועצת העיר, איתי פנקס יזם שטיינר את הקמתו של המרכז העירוני לקהילה הגאה שנחנך בחודש יוני 2008 בגן מאיר בת"א.

ביזמתו של שטיינר משקיעה העירייה משאבים מדי שנה, בחוף הגאווה - חוף הילטון, במהלך אירועי הגאווה, והופכת אותו למתחם צבעוני בו מתקיימות מסיבות חוף יומיות כחלק ממאמצי העירייה לקדם תיירות גאה לעיר.

ביוני 2015 במלאת 40 שנה לאגודת הלהט"ב זכה שטיינר להיכלל בין 40 המשפיעים בתולדות קהילת הלהט"ב.

בן-זוגו, נכון ל-2012 של שטיינר הוא צח גרניט, מנכ"ל האופרה הישראלית תל אביב-יפו.
[שמאל|ממוזער|250px|ראש הממשלה, [אריאל שרון, נפגש עם נציגי הקהילה הגאה במשרדו בירושלים. אדיר שטיינר רביעי מימין, 26 בפברואר 2002]]

## הערות שוליים

קטגוריה:פעילים חברתיים ישראלים
קטגוריה:דוברים ישראלים
קטגוריה:להט"בים ישראלים
קטגוריה:פעילים למען זכויות להט"ב בישראל
קטגוריה:בוגרי אוניברסיטת תל אביב
קטגוריה:אלמנות צה"ל
קטגוריה:ישראלים שנולדו ב-1966
הפארק הלאומי וסקראן

**הפארק הלאומי וסקראן** (בספרדית: **Parque Nacional Huascarán**) שוכן בקורדיירה בלאנקה ("הרכס הלבן") שבהרי האנדים, במחוז אנקאש שבצפון פרו. הוא הוכרז כפארק לאומי בשנת 1975. ב-1977 הכריז עליו אונסק"ו כשמורה ביוספרית וב-1985 – כאתר מורשת עולמית. הקמת הפארק נועדה להגן על החי והצומח באזור, על האתרים הארכאולוגים ועל נופיה של הקורדיירה בלאנקה.
## גאוגרפיה
שטחו של הפארק כ-3,400 קמ"ר, הכוללים 663 קרחונים, 296 אגמים ו-3 נהרות אליהם מתנקזים 41 יובלים. גובהו של הפארק הוא למעלה מ-200 מ' מעל פני הים, ופסגותיו הגבוהות כוללות את ההר הגבוה בפרו – הר וסקראן שנתן לפארק את שמו (6,768 מ'), וכן את הר אלפמאיו (5,947 מ') והר פיסקו (5,752 מ').

צמחיית הפארק כוללת 779 מיני צמחים. 112 מיני עופות זוהו בתחומיו, ובהם קונדור האנדים, טינמו הפונה, ברווז הנהרות וקוליבריים ממינים שונים. היונקים המצויים בפארק כוללים, בין היתר, יגוארים, פומות, חתולי פמפס, דובי משקפיים, טפירים ברזילאים, ויקוניות מצויות, גואנקואים ולמות.

נופיו של הפארק מהווים מוקד משיכה לתיירים, והפעילויות בו כוללות טרקים, טיפוס הרים וסקי. מרבית המטיילים מגיעים לפארק מהעיירה ואראס הסמוכה.

## גלריה

Cristo_redentor.JPG|פסל ישו בעיירה יונגאי משקיף לכיוון הר וסקראן
Huascaran.JPG|פסגת הר וסקראן
Huascaran07.JPG|
Huascaran04.JPG|
Huascaran05.JPG|


## קישורים חיצוניים

* 

קטגוריה:הרי האנדים
וסקראן
וסקראן
וסקראן
סימנייה

שמאל|ממוזער|250px|ספר ובו סימנייה
ממוזער|250px|שמאל|"אוזני חמור"
ממוזער|250px|שמאל|סימנית מתכת לספר עשויה מחרוזים

**סימנייה** היא רצועה צרה ודקה שקורא ספר מניח בתוכו, כדי לסמן את המקום שבו הפסיק את קריאתו, וממנו ימשיך בהמשך קריאת הספר.

## היסטוריה
מטרתן של הסימניות היא לסמן מקום בספר בלי לגרום נזק לנייר ממנו עשוי הספר. במיוחד היה נכון הדבר לפני המצאת הדפוס, כשהספרים היו נדירים ויקרים. בימי הביניים שימשו סימניות עשויות רצועת קלף.

סימניות באורך 40 מטר היו כבר בתקופת מגילות הפפירוס במצרים בעת העתיקה (שנת 476 לספירה לערך) ושימשו לסימון מקום הקריאה. גם בראשית ימי הביניים, נמצאו סימניות במנזרים וביניהן סימניות שהיו צמודות (clip-on type bookmarks) לדף הנייר.

כבר בימי הביניים המאוחרים, בין המאות ה-13 וה-15, נמצאו סוגים שונים של סימניות. בכתבי יד שנכתבו על ידי פטרוס קומסטור (Peter Comester) מהמאה ה-13, השייכים לרשימות אינוונטר של הספרייה הבריטית, נמצאה סימנייה מעניינת ונדירה: באחד הדפים של כתבי היד גזרו חתך בקצה באופן אנכי ובו הכניסו שרוך ארוך ששימש כסימנייה.

במאות ה-16–17, בתקופת אליזבת הראשונה, נמצאה רצועת משי מעוטרת בגדילים שהייתה שייכת לכריסטופר בארקר, אשר רכש את ההמצאה מהמלכה שנתנה לו את הבלעדיות בשנת 1577 להדפיס את התנ"ך. בשנת 1632 הכינו סימניות ארוגות מחוטים, מכסף וציציות לספרי התורה ולספרי התפילה. סימנייה אופיינית במאות ה-18–19 הוכנו מרצועת עור שנקשרה לספר כפי שהן מצויות עד היום בספרי יעץ.

סימניות נפרדות מהספר החלו להופיע באמצע המאה ה-19. אזכור לסימנייה מופיע בספרה של מרי ראסל מיטפורד "Recollections of a Literary Life" משנת 1852. בשנות השישים של המאה ה-19 נוצרו סימניות מהודרות מבד ארוג, בעיקר בקובנטרי, מרכז תעשיית המשי של אנגליה. תומאס סטיבנס מקובנטרי, יצרן סימניות בעל מוניטין, הודיע על 900 דגמים שונים שהוא מייצר. סימניות משי היוו מתנה נחשבת בתקופה הוויקטוריאנית, וסטיבנס יצר סימניות לכל אירוע.
ממוזער|250px|ימין|סימניה עשויה רקמה בדואית
[ממוזער|ימין|סימנייה ברקמת יד מסורתית מהכפר [הולוקה בהונגריה]]

בשלהי המאה ה-19 צומצם ייצורן של סימניות המשי, והתרחב ייצורן של סימניות עשויות נייר או קרטון, זאת במקביל לגידול בתפוצת הספרים, כאמצעי פרסום לאירועים ולעסקים שונים. הסימניות יוצרו מפלסטיק, מזהב, מפנינים, משנהב ומתכות יקרות.

## סימניות בשנות האלפיים
סימניות מודרניות קיימות במגוון רחב מאוד של חומרים. סימנייה היא לעיתים רצועת בד המחוברת לכריכת הספר, ובדרך כלל היא חפץ נפרד, עשוי נייר, קרטון, בד, לבד, פלסטיק, עור או מתכת. פעמים רבות הסימניות מעוטרות בקישוטים שונים, ולעיתים הן מכילות פרסומת לחנות ספרים או להוצאת ספרים. סימניות נמכרות גם כמזכרות לתיירים. בשל מגוון עיצוביהן ומקורותיהן, סימניות מהוות גם פריט אספנות.

בנוסף לסימניות שנועדו למטרה זו, ניתן להשתמש לכך גם בפתק אקראי כלשהו. יש המשתמשים בפתקיות דביקות (Post-it) כסימנייה. רבים נוהגים ליצור קפל קטן בפינת הדף ("אוזני חמור") כתחליף לשימוש בסימנייה.

בעידן המחשב והאינטרנט נעשה גם שימוש וירטואלי ומושאל במונח "סימנייה", בעיקר בדפדפני אינטרנט ובמעבדי תמלילים. סימנייה וירטואלית כזו היא כלי מובנה בתוכנה, המאפשר למשתמשיה לסמן קטעי טקסט או דפים מועדפים שאליהם הם יכולים לשוב בכל עת בקלות בהקלקת עכבר. מעבד התמלילים הפופולרי מיקרוסופט וורד, ודפדפן מוזילה פיירפוקס, כוללים פונקציית "סימניה" בתכונותיהם (שקיימת גם בתוכנות מקבילות אחרות, בשמות שונים).

## קישורים חיצוניים

* תצוגת סימניות, ההיסטוריה של הסימניות, באתר "Mirage Bookmark" 
* 

קטגוריה:ספר
משטר סולטאניסטי

**משטר סולטאניסטי** (לעיתים רחוקות גם **סולטאניזם**) הוא סיווג במדע המדינה לסוג משטר אוטוריטרי עריצי אשר מאופיין במעורבות גבוהה של השליט בכל תחומי הממשל. השליט עשוי להיות גם מעורב בכלכלה ובחיים החברתיים. במידה ולא קיימת מעורבות כזו, ייתכן קיומו של פלורליזם מסוים בהם, אבל בכל מקרה הכוח הפוליטי מצוי בידו. 

מקור המונח "סולטאניזם" במונח סולטאן, המתאר שליט ריבוני, בדרך כלל מונרך. הסולטאן מילא בדרך כלל תפקיד ציבורי "חילוני", בעוד שהח'ליף מילא תפקיד של שליט דתי. עם זאת, המונח מתאר משטרים מודרניים ולאו דווקא כאלה המצויים במזרח התיכון או במדינות מוסלמיות. 

מקס ובר כתב כי סולטאניזם עשוי לעלות בכל מצב שבו הצבא והמנהל הם כלים בידי אדונם; והכוח מופעל לא על בסיס כללים מוסכמים מראש, אלא על בסיס שיקול דעתו של העריץ. 

המונח נטבע בין היתר על ידי חואן לינץ ואלפרד שטפן. על פי לינץ ושטפן: 
:"תמצית הקיום במשטרים סולטאניסטיים היא שכל היחידים, הקבוצות והמוסדות נתונים באופן קבוע למעורבותו העריצית של ה"סולטאן", לפיכך כל פלורליזם הוא שברירי". 

משטר סולטאניסטי יכול להיות קשור לתנועה אידאולוגית זו או אחרת, אבל הסולטאן עצמו לעולם אינו כפוף לכללים אידאולוגיים, גם לא לאידאולוגיה שלו. הסולטאן עשוי גם להשתמש בכוחותיו למיצוי רצונו האישי, להקים מיליציות אישיות ו/או כנופיות, או למנות קרובי משפחה לתפקידי מפתח. 

לינץ ושטפן גם נתנו דוגמאות למשטרים סולטאניסטיים: 
* האיטי תחת שלטונה של משפחת דובלייה (פרנסואה דובליה ובנו ז'אן-קלוד)
* הרפובליקה הדומיניקנית תחת שלטונו של רפאל טרוחיו
* הרפובליקה המרכז אפריקאית תחת שלטונו של ז'אן-בדל בוקאסה
* הפיליפינים תחת שלטונה של משפחת מרכוס (בראשות האב פרדיננד מרקוס)
* איראן בתקופת מוחמד רזא שאה פהלווי
* רומניה תחת שלטונה של משפחת צ'אושסקו (בראשות ניקולאה צ'אושסקו)
* קוריאה הצפונית תחת שלטונם של קים איל-סונג ובנו קים ז'ונג איל

ייתכן וניתן להכליל משטרים אחרים אשר נשאו או נושאים נופך אישי בקטגוריה זו, כגון סוריה בתקופת הבעת' תחת שלטונה של משפחת אסד (חאפז אל-אסד ובנו בשאר אל-אסד; עיראק תחת שלטונו של סדאם חוסיין, קובה תחת שלטונם של האחים קסטרו (בראשות פידל קסטרו) וונצואלה תחת שלטון הוגו צ'אווס.

## ראו גם

* סולטאן
* עריץ
* טיראניה
* מונרכיה אבסולוטית
* דיקטטורה
* אוטוריטריות
* ח'ליפה

## הערות שוליים

קטגוריה:שיטות ממשל
סטאל אלצ'בסק

**מועדון הכדורגל סטאל אלצ'בסק** (אנגלית: FC Stal Alchevsk) הוא מועדון כדורגל קטן יחסית מהעיר אלצ'בסק שבמחוז לוהנסק שבמזרח אוקראינה. המועדון שיחק בכל תולדותיו שלוש עונות בלבד בליגה האוקראינית הבכירה ומיקום השיא של הקבוצה בליגה זו הוא מקום 11, מרחק ארבעה מקומות מעל הקו האדום. גם בגביע האוקראיני הקבוצה לא הגיעה לשלבים מאוחרים, כשהישג השיא שלה במפעל זה הוא רבע-גמר המפעל. 

פירוש המילה "**סטאל**" באוקראינית הוא פלדה.

המועדון הפסיק להתקיים בשנת 2015.
## היסטוריה
הקבוצה העפילה לראשונה לליגה האוקראינית הבכירה בעונת 2000/01, אך סיימה כבר בעונתה הראשונה במקום הלפני-אחרון בטבלה וירדה לליגת המשנה. הקבוצה בליגת המשנה הייתה קבוצה מרכז-טבלה שנעה בין מקומות 5–6 עד שבעונת 2004/05 הקבוצה זכתה באליפות ליגת המשנה באוקראינה והעפילה בשנית לליגה הבכירה, ביחד עם קבוצת פ.צ. חרקוב. בליגה הבכירה הקבוצה הצליחה לשרוד בעונתה הראשונה, לאחר שסיימה במקום ה-11 אך כבר בעונה שלאחר מכן, מונה לתפקיד המאמן באמצע העונה טון קאנן ההולנדי במקומו של מיקולה פבלוב האוקראיני וסיים עם הקבוצה במקום ה-16 בטבלה, ובשל כך ירדה הקבוצה לליגת המשנה, בה היא משחקת כיום.

## תארים
***ליגת המשנה האוקראינית**: 
**אלופה: 2005

## כדורגלנים מפורסמים בעבר ובהווה

## מאמנים מפורסמים
* מיקולה פבלוב
* טון קאנן
*  אנטולי קוניוקוב

## קישורים חיצוניים

* 

קטגוריה:קבוצות כדורגל ששיחקו בליגה הבכירה באוקראינה
קטגוריה:קבוצות כדורגל אוקראיניות
קטגוריה:קבוצות כדורגל שהוקמו ב-1983
ממברנה (תורת המיתרים)

בתורת M, המונח "**ממברנה**" או "**קרומית**" (**Membrane**), בקיצור "**רומית**" או "**Brane**", מוגדרת כ-"גוף", "מרחב-זמן" או "יריעת עולם". לצורך העניין, ממברנה, היא בעלת P ממדים. הממברנות ממוספרות על פי מספר הממדים המרחביים שלהן. לדוגמה: שתי ממברנות (כל אחת היא מיתר) הנפגשות, תיצורנה ממברנה אחת. כלומר, ממברנה אחת היא מיתר, שתי ממברנות הן ממברנה אחת המכילה 2 ממדים (כלומר, ערך ה-P של הממברנה שווה ל-2). לפי חוקיות זו, שתי ממברנות בעלות שני ממדים יוצרות ממברנה בעלת 4 ממדים (כך ש-P=4) וכן הלאה.

ממברנות שימושיות לתיאור מרחבים בעלי יותר מארבעת הממדים הידועים לנו במרחב-זמן. הן יכולות לכלול בתוכן אפילו 11 ממדים או יותר (בתורת העל-מיתר, ממברנות יכולות להכיל עד כ-26 ממדים). תאוריית הממברנות מהוות חלק חשוב בתחום תורות "מרחב-זמן" - כמו תורת M המציעה כי קיימים יותר מארבעה ממדים ב-"מרחב-זמן", וכמו כן תורת העל-מיתר ותאוריות נוספות. למעשה, התאוריות הללו הן חלק מתורת ההפרעות במיתרים. הממברנות מוגדרות כהפרעה במרחב (הפרעה באחידות של המרחב, כמו אדוות מים באגם - הגלים משתנים וגורמים להפרעה במשטח ה-"מרחב-זמן" של הממברנה), והן לוקחות חלק חשוב בתורת ההפרעות מפני שהן בעצם עצמים המשתרעים על גבי P ממדים במרחב. בנוסף לכך, המיתר של תורת המיתרים מוגדר כבעל 2 ממדים בתנועתו השווה לממברנה אחת היכולה להיצמד לאובייקטים רב-ממדיים כמו ממברנת דיריכלה  הפועלת כמו שטיח האוסף שערות שבמקרה זה מיוצגת כממברנה האוספת ממדים על ידי התמזגות עם מיתרים פתוחים.

## ממברנות בתורת מיתרי העל
בתיאוריה, 2 ממברנות מהוות מיתרים. עד לשנות ה-90 נראה היה שהתאוריה יכולה להתרחב כדי לכלול בתוכה מספר גבוה יותר של ממדים באובייקטים. בצורה אופיינית האובייקטים הללו לא מופיעים בתורת ההתפלגות.

מלבד מהמיתר היסודי (F- String) של תאוריית המיתרים והדואליות המגנטית והאובייקט בעל חמשת הממדים (NS5-Brane), הסוג של הממברנה שהרבה מדענים חקרו היא ממברנת דיריכלה אשר יכולה להתמזג עם מיתרים פתוחים. סוגים שונים של ממברנת דיריכלה או (D-brane) יכולה להימצא בתאוריות אחרות.

## התפתחות תאוריית הממברנות
בעשורים האחרונים התאוריה על הממברנה מתפתחת, ולאחרונה נמצא עוד מימד והתיאוריה שמיתר יסודי בתורת העל-מיתר הפך לממברנה דו-ממדית בשם M1 brane (או ממברנת על) שהמגנטיות הדואלית שלו היא ממברנת M5. הסוגים השונים של ממברנות בתורת המיתרים נחשבים קשורים גם לממדי-על של ממברנת M5 וכנראה עוטפים כמה סוגים של סיבובים. תורת ה-M טוענת כי המיתרים של האנרגיה יכולים לגדול לממברנות גדולות יותר בגודל של היקום וגם שהמיתרים צריכים לרעוד ביותר מ-3 ממדי מרחב, וככל הנראה עד כדי  6 ממדים ומימד זמן נוסף.

## סוגי ממברנות ודואליות המשפיעה עליהם
*ממברנת דיריכלה
*ממברנת S
*ממברנה שחורה
*דואליות של הממברנות S, U, T
## קישורים חיצוניים
* 

קטגוריה:תורת המיתרים
ניסה אשגבאט

**מועדון הכדורגל ניסה אשגבאט** הוא מועדון כדורגל מהעיר אשגבאט, בירת טורקמניסטן. המועדון נחשב לאחד ממועדוני הכדורגל היותר חשובים ומעוטרים בטורקמניסטן. המועדון הוא אחד מהמועדונים החזקים בטורקמניסטן ומאז נפילתה של ברית המועצות זכה כבר ב-4 אליפויות וכן בגביע אחד. הקבוצה אף השתתפה במפעלים האסייאתים ואף העפילה לליגת האלופות האסיאתית.

## הופעות באסיה
הקבוצה הופיעה לראשונה באסיה בליגת האלופות האסיאתית בעונת 1998, אז גברה בסיבוב המוקדם על קבוצת טראז מקזחסטן והעפילה לסיבוב השני, בו הפסידה לקבוצת נבבאהור נאמאנגן מאוזבקיסטן והודחה מהמפעל. הקבוצה חזרה למפעל כבר בעונת 2001, אז הפסידה כבר בסיבוב הראשון לקבוצת אירטיש פבלודר מקזחסטן.

בעונת 2002/03 שיחקה הקבוצה במוקדמות ליגת האלופות האסיאתית, אז גברה בסיבוב הרביעי על קבוצת אל-ערבי מכווית וניצחה אותה ובשל כך העפילה לליגת האלופות בעונה זו, אז הוגרלה בשלב הבתים של המפעל ביחד עם קבוצות פקטור טשקנט האוזבקית, פרספוליס האיראנית ואל-טאלאבה העיראקית אך הפסידה לשלושתן וסיימה במקום האחרון בבית ולא העפילה לסיבוב הבא. בעונת 2004 שיחקה הקבוצה בגביע הפדרציה האסיאתית (מקביל לגביע אופ"א), אז הוגרלה בשלב הבתים של המפעל ביחד עם קבוצות אל-נג'מה ביירות מלבנון, אל-שעב איב מתימן ומוקיג'ודה סאנגסאד מבנגלדש אך סיימה את הבית במקום השני עם מאזן של שני ניצחונות, תיקו אחד ושני הפסדים ובשל העובדה שלא הייתה הסגנית הטובה ביותר משאר הבתים לא העפילה לסיבוב הבא.

## תארים
* **[[ליגת העל הטורקמנית]]** (**4**)
** אלופה: 1996, 1999, 2001, 2003
* **[[הגביע הטורקמני]]** (**1**)
** אלופה: 1998
** סגנית: 1996,2000,2003

## שחקנים מפורסמים בעבר ובהווה
* קורבאנגלדי דורדייב
* בגנץ' קולייב
* ניקיטה גורבאנוב
* גובאנצ'מוחמד אובקוב
* פאבל חארצ'יק
* עומאר ברדייב
* אליק חיידארוב
* מקאן נסירוב
* נזאר באיירמוב
* דידרקליש אוראזוב
* ולדימיר באיראמוב

קטגוריה:קבוצות כדורגל טורקמניות
קטגוריה:קבוצות כדורגל שהוקמו ב-1994
קטגוריה:אשגבאט
נספח צבאי

[250px|ממוזער|שמאל|קבוצת נספחים צבאיים מבקרת אצל ראש הממשלה [דוד בן-גוריון בביתו בשדה בוקר]]
[250px|ממוזער|כנס נספחים צבאיים המשרתים בישראל ב[בסיס חצור, 2020]]
**נספח צבאי** הוא דיפלומט המתמחה בנושאים צבאיים.

הנספח הצבאי הוא בדרך כלל קצין צבא בכיר הנמצא בשליחות דיפלומטית במדינה זרה. הנספח הצבאי אחראי על היחסים עם צבאה של המדינה המארחת, הוא מייצג את מדינתו בנושאים הקשורים לאינטרסים הביטחוניים, מייצג את התעשיות הביטחוניות של מדינתו במדינה המארחת ומשמש כיועץ לשגריר מדינתו בנושאים הנוגעים בביטחון.

לעיתים משרתים מספר נספחים בשגרירות לה חשיבות גדולה, כאשר האחריות מתחלקת ביניהם. נספח יבשה עוסק בענייני צבא היבשה, נספח אווירי עוסק בענייני חיל האוויר ונספח ימי עוסק בענייני הצי. כך למשל בשגרירות ישראל בוושינגטון משמשים שישה נספחים צבאיים, נספח ההגנה (הנספח הראשי), נספח חיל האוויר, נספח חיל הים, נספח לענייני מודיעין, נספח זרוע היבשה ונספח מחקר ופיתוח.

קצינים שנבחרים לייצג את ממשלתם בחו"ל עוברים בדרך-כלל קורס המכשיר אותם לתפקידם החדש כדיפלומטים, האורך כשלושה חודשים. לעיתים תפקיד הנספח הצבאי במדינות מסוימות מאויש על ידי קצין בכיר מאוד.

תפקיד נספח צבאי משמש לעיתים למטרות כיסוי לפעילות ביון, ולכן במקרים רבים ממונה לתפקיד איש מודיעין מובהק.

כאשר מתייחסים לנספח צבאי ישראלי מקובל גם המונח נספח צה"ל.

## היסטוריה
תפקיד הנספח הצבאי התחיל במאה ה-17 במלחמת שלושים השנים כאשר שר החוץ הצרפתי הקרדינל רישלייה שלח קצינים לחו"ל על מנת לתאם בין הכוחות האחרים מתקפות והגנות, לפקח על התפתחות הצבאות הזרים, ולאסוף מידע צבאי.

במאה ה-18 העולם ראה עלייה בנספחים אשר מונו לשגרירויות שונות, ובמאה ה-19 תפקידם של נספחים צבאיים נהיה סטנדרטי עם יצירת משרדי ביטחון במדינות שונות, והרחבת האימפריות האירופאיות השונות בעזרת מושבות.

תפקידם של נספחים צבאיים הפך לרשמי ברחבי העולם במאה ה-20 כאשר אמנת וינה נחתמה.

## ראו גם
* נספח צבאי (ישראל)
* אות השירות בישראל - אות המוענק בידי ישראל לנספחים צבאיים זרים
* דרג דיפלומטי
* נספח כלכלה וסחר

## קישורים חיצוניים

## הערות שוליים

*
*
קטגוריה:מקצועות צבאיים
קטגוריה:דיפלומטיה
בטון מובא

שמאל|ממוזער|250px|שימוש בבטון מובא
**בטון מובא** הוא סוג של בטון המיוצר במפעל בטון, לפי "מתכון" מסוים, ואז נשלח לאתר הבנייה במערבל בטון המורכב על גבי משאית.

התוצאה היא תערובת בטון מדויקת, דבר המאפשר יצירת תערובות מיוחדות לצרכים שונים לשימוש באתר הבנייה.
המפעלים המייצרים את הבטון המובא הומצאו כבר בשנות ה-30 של המאה ה-20, אך נתקבלו בשוק ונכנסו לשימוש מאסיבי רק בשנות ה-60, ומאז התעשייה המשיכה לגדול ולהתפתח.

בטון מובא מועדף בדרך כלל על פני בטון המיוצר באתר העבודה בשל הדיוק בהכנתו על פי "מתכון" והפחתת כמות הבלבולים הנוצרים בהכנת התערובת באתר העבודה.

## יתרונות הבטון המובא
שמאל|ממוזער|250px|מערבל בטון יוצק את הבטון המובא
לבטון המובא מספר יתרונות על פני הבטון המיוצר באתר הבנייה:
* מיוצר בצורה התואמת במדויק לדרישות העומסים, הגמישות והחוזק הנדרשים.
* תערובת הבטון המיוצרת במפעל היא איכותית יותר.
* ביטול הצורך במקום אחסון לחומרים מהם מכינים את התערובת באתר הבנייה.
* ביטול הצורך בקניית או חכירת ציוד ומפעל לאתרי הבנייה.
* מניעת בזבוז מיותר של חומרי גלם.
* ביטול הצורך בהעסקה והכשרה של עובדים להכנת התערובת באתר.
* הזמן הנדרש להכנת התערבות מצטמצם בצורה ניכרת.
* צמצום משמעותי של הרעש ופיזור האבק.

## קישורים חיצוניים

קטגוריה:בטון
ארסנל חרקיב

**מועדון הכדורגל ארסנל חרקיב** (אוקראינית: ФК «Арсенал» Харків) הוא מועדון כדורגל מקצועי מהעיר חרקיב שבאוקראינה שהוקם ב-1998. נכון להיום, קבוצת הכדורגל של המועדון משחקת ב"ליגה האוקראינית השנייה" (הליגה השלישית בחשיבותה באוקראינה).

לפני שנת 2005, אחד המועדונים החשובים באוקראינה, פ.צ. חרקיב, נקרא בשם "ארסנל חרקיב". ב-2005 הקבוצה העפילה לראשונה לליגת העל האוקראינית, אך מאז הדרדה עד לליגה השלישית בה היא משחקת כיום.

את המועדון אימן בעבר כדורגלן העבר האוקראיני סרגיי קנדאורוב, ששיחק בין השאר במדיה של קבוצת מכבי חיפה הישראלית.

בין השחקנים המפורסמים ששיחקו בקבוצה ניתן למנות את רוסלאן פומין שנחשב לאחד הכישרונות הצעירים הגדולים ביותר באוקראינה, אולכסנדר קוצ'ר שמשחק בנבחרת אוקראינה ובשחטאר דונצק ואנדרסון ריביירו הברזילאי ששיחק במדיהן של שלוש הקבוצות החשובות בחרקיב (מטאליסט, פ.צ. חרקיב וארסנל) והיה לכדורגלן הברזילאי הראשון בתולדות שלושת המועדונים.

## תארים והישגים
***אליפות העיר [[חרקיב]]**: 1998, 1999
***גביע העיר [[חרקיב]]**: 1998

## קישורים חיצוניים

* 

קטגוריה:חרקיב: מועדוני כדורגל
קטגוריה:קבוצות כדורגל אוקראיניות
קטגוריה:קבוצות כדורגל ששיחקו בליגה הבכירה באוקראינה
קטגוריה:קבוצות כדורגל שהוקמו ב-1998
ז'נט אורדמן

**ז'נט אורדמן** (8 בנובמבר 1933 - 7 בפברואר 2007) הייתה רקדנית, כוריאוגרפית וממייסדות המחול בישראל. הקימה את להקת "בת דור" ואת בית הספר למחול "בת דור".

## חייה
אורדמן נולדה בדרום אפריקה במשפחה יהודית שומרת מסורת וגדלה ביוהנסבורג. החלה לרקוד מגיל צעיר, וכבר בהיותה בת ארבע-עשרה קיבלה את התפקיד הראשי ביצירה "ג'יזל" של הכוריאוגרף אנתוני דולין. בשנת 1954 החלה ללמוד בלט ברויאל בלט בלונדון. עם סיום הלימודים עסקה בהפקות מחול לטלוויזיה, מופעי בלט ומחזות זמר. הגיעה לביקור בישראל עם להקת מחול בריטית, זכתה לשבחי הביקורת ולאחר זמן, כשהלהקה התפרקה, החליטה להשתקע בארץ ולפתוח כאן סטודיו למחול. בשנת 1965 ביקרו בסטודיו שלה בת שבע דה רוטשילד והכוריאוגרפית האמריקאית מרתה גרהאם, שייסדו זמן קצר לפני כן את להקת "בת שבע". בעקבות הביקור אורדמן הוזמנה לשמש כמנהלת החזרות בלהקת "בת שבע". במהלך הזמן נוצר קשר מיוחד בין אורדמן לבין הברונית דה רוטשילד שנמשך עד לפטירתה של דה רוטשילד. בשנת 1967 הקימו השתיים את האולפנה למחול "בת דור" ושנה אחר כך את להקת "בת דור".

אורדמן שאפה לשלמות, הייתה תובענית מאוד, הקפידה על משמעת ברזל והאמינה שצריך להיות נוקשים עם הרקדנים כדי להשיג תוצאות ומדיניות זו אף גררה ביקורת. יחד עם זאת דאגה להביא ארצה את מיטב הכוריאוגרפים בעולם כדי ליצור ולעבוד עם להקת "בת דור", והלהקה ובית הספר שהקימה וניהלה שגשגו.

אורדמן העמידה דורות רבים של רקדנים ובהם אוהד נהרין, עידו תדמור, יאיר ורדי, דוד דביר נעמי פרלוב ורבים אחרים.

להקת "בת דור" בניהולה סבלה בשנות ה-90 מקשיים כלכליים ואמנותיים, שנבעו בין היתר מסגנון ניהולה הריכוזי, ומרצונה להתבלט על הבמה גם כשהגיעה לגיל מבוגר. המשבר הכלכלי החריף עם מותה (ב-1999) של הברונית דה רוטשילד, שכל השנים תמכה כספית בלהקה. בסופו של דבר, בקיץ 2006, נסגרו הלהקה ובית הספר שייסדה, דבר שפגע בבריאותה. בתחילת 2007 אושפזה עקב התקף לב, אך התאוששה. שבועות אחדים אחר כך אושפזה שוב כשהיא סובלת מדלקת הסימפונות, ונפטרה בתל השומר.

## קישורים חיצוניים
* פרטים על ז'נט אורדמן ב
* 
* הסרט "ז'נט" לצפייה ישירה באתר וואלה VOD- לא עובד!
* 
* 
* 
* 

## הערות שוליים

קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:כוריאוגרפיות יהודיות
קטגוריה:רקדניות ישראליות
קטגוריה:ישראליות ילידות דרום אפריקה
קטגוריה:ישראלים ילידי דרום אפריקה
קטגוריה:נשים הקבורות בבית הקברות ירקון
קטגוריה:ישראליות שנולדו ב-1933
קטגוריה:ישראלים שנולדו ב-1933
קטגוריה:ישראליות שנפטרו ב-2007
קטגוריה:ישראלים שנפטרו ב-2007
טון קאנן

**טון קאנן** (הולנדית: **Ton Caanen**; נולד ב-18 במרץ 1966) הוא מאמן כדורגל הולנדי. בעבר אימן את קבוצות בית"ר ירושלים ומכבי תל אביב הישראליות.
משמש כיום כמנהל הטכני של קבוצת רודה ההולנדית.

## קריירה
קאנן החל את קריירת האימון שלו בקבוצת חאלין זייד החובבנית בליגות הנמוכות בהולנד. בתחילה אימן את קבוצת הנוער ולאחר מכן מונה למאמן הקבוצה הבוגרת בליגות הנמוכות. בעונת 2001/02 עבר לאחד המועדונים הגדולים בהולנד, רודה, בו שימש כמגלה כישרונות. בעונת 2003/04 עבר קאנן לאוקראינה לקבוצת מטאלורג דונייצק, בה שימש כמאמן ותחתיו שיחקה הקבוצה בגביע אופ"א פעמיים.

בעונת 2005/06, לאחר שהמאמן אלי אוחנה התפטר מאימון בית"ר ירושלים לאחר המחזור הראשון, הובא קאנן למועדון כיועץ חיצוני עד למציאת מאמן חדש, כאשר את התפקיד מילא זמנית עוזר המאמן, גיא עזורי. קאנן קיבל במהרה את תפקיד המאמן, אך הקבוצה לא הצליחה והוא פוטר עוד באותה עונה, כאשר לואיס פרננדז הצרפתי הובא במקומו.

למזלו של קאנן, זמן מועט לפני כן פיטרה מכבי תל אביב את מאמנה, ניר קלינגר ובמקומו החזיק בתפקיד חבר ההנהלה אלי דריקס. עם פיטוריו מבית"ר, מונה קאנן למאמנה של מכבי תל אביב במהלך "עונת הגלאקטיקוס", בה הציגה הקבוצה יכולת ירודה וספגה הפסדים רבים, כגון ההפסד 3:1 למכבי נתניה, וכן סיימה מספר משחקים בתיקו לאחר שכבר נמצאה בפיגור. את אותה העונה סיימה מכבי תל אביב במקום השישי בטבלה, וקאנן פוטר מתפקידו והוחלף על ידי אלי כהן. אחד משחקניו של קאנן במערך של מכבי תל אביב היה אייל ברקוביץ', שבסיומה של אותה העונה פרש ממשחק פעיל, והתמנה למנג'ר קבוצת מכבי נתניה, שנרכשה באותה העת על ידי דניאל יאמר.

עם מעברו של ברקוביץ' להנהלת נתניה, הוא החתים מספר שחקנים ממכבי תל אביב ואף מינה את מאמנו לשעבר, קאנן, כמאמן הקבוצה. קאנן לא הספיק לאמן ולו אימון אחד בנתניה, שכן כבר באותו שבוע התפרסמה הודעה בעיתונות על כך שבתקופה בה אימן בבית"ר, קאנן הטריד מינית את אשתו של עוזר המאמן, גיא עזורי, ולכן פוטר מתפקידו.

לאחר שהותו הקצרה בנתניה, עבר קאנן לאימון קבוצת סטאל אלצ'בסק האוקראינית, שאומנה עד אותו הזמן על ידי המאמן האוקראיני מיקולה פבלוב, וירד עם הקבוצה לליגת המשנה באוקראינה באותה העונה. לדבריו, לא הוא בנה את סגל הקבוצה, והוא קיבל אותה לידיו במצב קשה. לאחר מכן עבר לאמן את קבוצת ולטה מליגת העל המלטזית, כאשר צירף את ז'ורדי קרויף כעוזרו.

בקיץ 2010 מונה קרויף למנהל הקבוצה א.א.ק. לרנקה מהליגה הראשונה בקפריסין והחתים את קאנן למאמן באותה קבוצה. הצמד הוביל את לרנקה לליגה האירופית. בשנת 2012 מונה למאמן קבוצת אנוסיס נאון פראלימני מקפריסין ובשנת 2013 עבר לאמן את קבוצת וריה מיוון ואחר כך את קבוצת אריס לימסול מקפריסין. בשנת 2014 אימן את קבוצת דה טרפרס מהליגה ההולנדית השלישית, ובשנת 2015 אימן את קבוצת אפולון לימסול.

## קישורים חיצוניים

קטגוריה:מאמני כדורגל הולנדים
קטגוריה:מאמני בית"ר ירושלים
קטגוריה:מאמני מכבי תל אביב
קטגוריה:מאמני מטאלורג דונצק
קטגוריה:מאמני א.א.ק. לרנקה
קטגוריה:מאמני אפולון לימסול
קטגוריה:מאמני כדורגל זרים בישראל
קטגוריה:הולנדים שנולדו ב-1966
הכרזת העצמאות של טקסס

שמאל|ממוזער|200px|הכרזת העצמאות של טקסס
**הכרזת העצמאות של טקסס** היא מסמך מכונן, בו הכריזה רפובליקת טקסס באופן רשמי על עצמאותה ממקסיקו, במסגרת המהפכה הטקסנית.

כתב ההכרזה אומץ ב-2 במרץ 1836, בוועידת 1836 שנערכה בעיר וושינגטון-שעל-הבראזוס שבטקסס.

ריצ'רד אליס, נשיא הוועידה, מינה ועדה בת חמישה חברים לכתיבת ההכרזה: ג'ורג' צ'יילדרס, אדוארד קונראד, ג'יימס גיינס, ביילי הארדמן וקולין מקיני, אך בנוסח הסופי, שהתקבל יום אחד בלבד לאחר מינוי הוועדה, מנת חלקו של צ'יילדרס הייתה העיקרית.

בין הסיבות אותן מונה ההכרזה כעילה להפרדות ממקסיקו:
* על פי חוקת 1824 של מקסיקו הוקמה רפובליקה פדרלית, אך לאחר מספר שנים הוקם משטר צבאי בראשות הגנרל סנטה אנה.
* הממשלה המקסיקנית הזמינה מתיישבים לטקסס והבטיחה להם חירות חוקתית ומשטר רפובליקני, אך חזרה בה מההבטחות.
* טקסס הייתה מאוחדת עם מדינת קואווילה, כשבירתה היא סלטיו הרחוקה. לכן הוכרעו ענייני המדינה רחוק מהאזור ובשפה הספרדית.
* לא הוקמה מערכת לחינוך ציבורי.
* המתיישבים לא זכו לחופש דת.

בין חותמי ההכרזה היה סם יוסטון, נשיאה הראשון של הרפובליקה.

טקסס
קטגוריה:רפובליקת טקסס
קטגוריה:טקסס: חוק ומשפט
קטגוריה:המהפכה הטקסנית
מחלקת הקרנות

**מחלקת הקרנות** היא ביטוי שתחתיו מסווגים חלק מן המוזיקאים המנגנים בכלי נשיפה מסוימים. משמעות הביטוי משתנה על פי הסגנונות המוזיקליים השונים.

## במוזיקה קלאסית
בתזמורת סימפונית מחלקת הקרנות היא מחלקה של נגנים המנגנים בכלי הנקרא קרן יער, או קרן צרפתית. מדובר בארבעה מוזיקאים היושבים לרוב בצד השמאלי של התזמורת, מנקודת מבטו של המנצח, ומספרם 1 עד 4, משמאל לימין. מחלקת הקרנות יושבת קרוב למנצח בזווית המאפשרת למנצח לראות את הקרן מבפנים. בצורה זו המנצח שומע את הנגנים באיכות הטובה ביותר.

## במוזיקה מודרנית
בעידן המודרני מחלקת הקרנות מתייחסת לקבוצת כלי נשיפה מתכתיים, לרוב חצוצרה וטרומבון. לעיתים מחלקת הקרנות המודרנית לא כוללת את כל הכלים הללו, לעיתים היא כוללת יותר מאחד מכל כלי, ולעיתים היא כוללת כלים אחרים כדוגמת טובה או קלרינט.

מקור המחלקה בביג בנדים של הסווינג, אך היא נפוצה מאוד בג'אז ומשם היא המשיכה לסגנונות נוספים, כגון מוזיקת נשמה, פיוז'ן, ג'אז - רוק, רית'ם אנד בלוז, פאנק, גוספל ולעיתים גם בלוז. ישנן גם דוגמאות של שימוש במחלקת הקרנות במוזיקת רוק, למשל ללהקת הדלתות יש אלבום שלם, The Soft Parade, שבו נעשה שימוש נרחב במחלקת הקרנות.

המילה "קרן" התגלגלה מהמובן הזה והיא משמשת בג'אז המודרני לדיבור על אחד הכלים השייכים למחלקה, גם כשהוא בנפרד. כך, למשל, כאשר דיברו החצוצרן מיילס דייוויס והסקסופוניסט ג'ון קולטריין על סיום קטעי הסולו של קולטריין, אמר דייוויס "פשוט תוציא את ה**קרן** מהפה!".

## קישורים חיצוניים

קטגוריה:כלי נשיפה
פיסטוק

ממוזער|250px|אשכול פיסטוק לפני הבשלת הפירותממוזער|200px|פיסטוק
**פיסטוק** (שם עברי מלא: **אלת הבׇּטְנָה** או **אלה אמיתית**, שם מדעי: *Pistacia vera*) הוא עץ המתנשא לגובה 10 מטרים. מוצאו מהאזורים ההרריים של איראן, טורקמניסטן ומערב אפגניסטן.

## תיאור
לעץ עלים נשירים מנוצים המסודרים באופן שווה לאורך ציר העלה ואורכם בין 10 ל-20 ס"מ. עץ הפיסטוק הוא עץ נשיר ודו-ביתי (לכל פרט ייחודיות זוויגית). לעץ פרחים בעלי עטיף צנוע, הערוכים בתפרחת מַכְבֵּד. הפרי הוא בלוט בעל זרע מוארך העטוף בקליפה קשה ובתוכה ליבה ירוקה לא רכה העטופה בקרום סגול-אדום-חום. הליבה היא החלק האכיל והיא בעלת טעם ייחודי.

לאחר שהפרי נקטף, קליפתו מתייבשת, מחליפה את צבעה מירוק לצהוב (בזנים מסוימים לגוון צהוב-אדמדם) ונפתחת מעצמה באופן חלקי (ראו בתמונה).

בישראל, כמו בהרבה ממדינות העולם, נהוג לאכול את הפיסטוק כסוג של חטיף פיצוחים לאחר שהוא הומלח ונקלה. את הפיסטוק ניתן למצוא בלא מעט מאכלים מתוקים שמוצאם ממדינות ערב כגון בקלווה, רחת לוקום, כנאפה ומלבי. בישראל מכונה הפרי "פיסטוק חלבי" על שם מוצאו מחלב שבסוריה.

## שימושים רפואיים לפי מקורות קדומים ובימינו
פדניוס דיוסקורידס, רופא, פרמקולוג ובוטניקאי יווני מן המאה הראשונה לסה"נ, תיאר את עץ האלה וציין כי הוא גדל בפטרה, ביהודה, בסוריה ובקפריסין. לדבריו הפיקו ממנה שרף המשמש לחיזוק הקיבה, לטיפול בעיניים ובאוזניים וכחומר משלשל. בימי הביניים שימשו הפירות תרופה נגד שלשול, סם המועיל לקיבה ורכיב בתרופה לחיזוק התאווה המינית. שמן הזרעים הוזכר בתור רכיב במרקחת לחיזוק הלב, לעיכוב הזקנה, לחיזוק החושים ולחיזוק כוח הגברא. השרף שימש תרופה לחיזוק האיבר הזכרי ולכיווץ פי העטרה. ברפואה העממית בימינו משמשים הזרעים לניקוי הפנים.

## גידולי פיסטוק ברחבי העולם לפי מדינות
התפלגות תנובת הפיסטוק בעולם בשנת 2019, לפי הערכות ארגון המזון והחקלאות של האו"ם:

## אטימולוגיה
השם "פיסטוק" מקורו ביוונית עתיקה (πιστάκιον – פיסטקיון), וממנו נגזרו שמות דומים בשפות עתיקות רבות, בהן לטינית, פרסית אמצעית, אנגלית תיכונה ו. יש האומרים ששמם המקראי של פירות הפיסטוק הוא **בוטנים.**

## קישורים חיצוניים

* 
* 
* Germplasm Resources Information Network: ''Pistacia vera''
* California Pistachio Commission
* Nutrition facts
* Pistachio Ice Cream From Scratch with step-by-step pictures
* PistachioHealth.com - Pistachio Health and Nutrition Information
* אלת הבטנה באתר הרשימה האדומה של IUCN

## הערות שוליים

קטגוריה:טקסונים שתוארו בידי קארולוס לינאוס
פיסטוק
קטגוריה:אגוזים וזרעים אכילים
קטגוריה:צמחים שתוארו ב-1753
יגר

**יגר** (**Jäger** או **Jaeger**. מאונגלת לעיתים כ-**Yeager**) הוא שם משפחה שמקורו בגרמנית ומשמעותו צייד. 

קטגוריה:שמות משפחה גרמניים
קטגוריה:שמות משפחה לפי עיסוק
המדיניות הקולוניאלית האוסטרית

[ממוזער|הקולניות של [האימפריה האוסטרית|300x300 פיקסלים]]
האימפריה האוסטרית בגלגוליה השונים, ניסתה במהלך המאות ה-17 עד ל-19 להקים קולוניות ולפתח מסחר קולוניאלי, אולם ניסיונות אלו כשלו.

## חברת אוסטנדה

חברת אוסטנדה הייתה חברת סוחרים שהוקמה כדי לסחור עם הודו. החברה אושרה ב-1722 בארצות השפלה האוסטריות. אולם עקב לחץ פוליטי בינלאומי הפסיקה את פעולתה אחרי מספר שנים.

## איי ניקובר

ההתיישבות באיי ניקובר הייתה ניסיון להקים קולוניה על שרשרת איי ניקובר שבמזרחו של האוקיינוס ההודי, לאחר עזיבת האימפריה הדנית את המקום. הקולוניה הוקמה ב-1778 אולם, בעיקר מפאת חוסר באספקה, אחרוני המתיישבים האוסטרים עזבו את האיים ב-1783.

## טיאנצין
[ממוזער|האחוזה של [יואן שה-קאי באזור הזיכיון האוסטרי, שה-קאי מעולם לא התגורר בה]]
במהלך מרד הבוקסרים ולאחריו ב-1899–1901, אוסטרו-הונגריה לקחה חלק שולי בברית שמונה האומות ועזרה לדכא את המרד. אוסטריה שלחה את מספר החיילים הקטן ביותר מבין שמונה האומות. היא שלחה רק ספינת קרב אחת ושבעים וחמישה נחתים. בתמורה לעזרתה, אוסטריה קיבלה ב-7 בספטמבר 1901, אזור זיכיון בטיאנצין. אזור הזיכיון האוסטרי היה כ-607 דונם, גדול במקצת מזה של האיטלקים, אך קטן מזה של הבלגים. לאזור הזיכיון היו בתי-ספר, בתי סוהר, בסיסי צבא, ובתי חולים משל עצמו. באזור הזיכיון הייתה קונסוליה אוסטרו-הונגרית ואזרחיו היו תחת שלטון אוסטרי, ולא סיני. אם ביצעו פשע על אדמת סין הם יכלו להישפט בבתי המשפט שלהם.

במלחמת העולם הראשונה. אזור הזיכיון נכבש בידי סין לאחר הכרזת המלחמה על מעצמות המרכז ב-4 באוגוסט 1917, ביחד עם אזור הזיכיון הגרמני הגדול יותר. לבסוף אוסטריה ויתרה על כל דרישה על האזור ב-10 בספטמבר 1919, והונגריה לאחריה ב-1920.

השריד היחיד לשהות האוסטרית במקום הם מבנים שנבנו על פי הארכיטקטורה המרכז-אירופאית של אותה תקופה, ונשארו בעיר.

## ניסיונות אחרים

השלטון האוסטרו-הונגרי לא היה מעוניין בהקמת קולוניות אולם ב-1873, משלחת חקר אוסטרית שנשלחה לקוטב הצפוני, גילתה את ארץ פרנץ יוזף. האוסטרים לא תבעו עליה בעלות וברית המועצות סיפחה אותה ב-1926.

בסיס סוחרים בהונג קונג מכר את זכויותיו על צפון בורנאו, לקונסול האוסטרו-הונגרי בהונג-קונג, בארון פון אופרבק. הוא הצליח להשיג הסכם חכירה מהטמנגונג של ברוניי, ועם הסולטאן של סולו ב-22 בפברואר 1878. כדי לממן את תוכניותיו בצפון בורנאו, קיבל פון אוברבק עזרה כלכלית מהאחים דנט (אלפרד ואדוארד). אך הוא לא הצליח להשיג תמיכה מהממשלה להקמת הקולוניה. לאחר מאמצים למכור את האזור לאיטליה לשימוש כמושבת עונשין, וון אוברבק חזר בו מן ההצעה ב-1880, והפקיד את אלפרד דנט על השליטה באזור.

ב-1885, למרות העובדה שאוסטרו-הונגריה לא הייתה כוח קולוניאלי, אולם מאחר שאומות אירופה עדיין החשיבו אותה ככזו, היא הוזמנה לוועידת ברלין.

## קישורים חיצוניים

## הערות שוליים

קטגוריה:אוסטריה: היסטוריה
אנדריי וישינסקי

**אנדריי ינוארביץ' וישינסקי** (ברוסית: **Андре́й Януа́рьевич Выши́нский;** 10 בדצמבר (לפי הלוח הישן 28 בנובמבר) 1883, אודסה – 22 בנובמבר 1954 בניו יורק) היה שופט רוסי וסובייטי ומאוחר יותר דיפלומט. שירת כשר החוץ הסובייטי מ-1949 עד 1953.
## ביוגרפיה
וישינסקי היה ממוצא פולני, דיבר מעט אנגלית וצרפתית משובחת.

הוא נעשה מנשביק ב-1903 ובשנת 1917 חתם על הפקודה לאסור את לנין לפי החלטת ממשלת המעבר הרוסית.

בשנת 1920 הצטרף לבולשביקים. בשנת 1928 הוא היה יושב ראש מושב מיוחד של בית משפט עליון במסגרת משפט שאחטי ובשנת 1930 במשפט מפלגת התעשייה. בשנת 1935 נעשה התובע הכללי של ברית המועצות, ההוגה המשפטי של הטיהורים הגדולים של סטלין. הוא נתן תוקף חוקי תאורטי לטיהורים תחת סעיפי אישום בבגידה. אחד העקרונות של התאוריה של וישינסקי היה שהחוק הפלילי הוא כלי שרת של מאבק המעמדות.

המונוגרפיה שלו שהצדיקה חקיקה זו, "תאוריה של הוכחות משפטיות במערכת הצדק הסובייטי", זיכתה אותו בפרס סטלין לשנת 1947.

וישינסקי היה התובע במשפטי הראווה העיקריים בתקופת הטיהורים הגדולים שכונו בשם "משפטי מוסקבה", ובתפקידו זה רמס את קורבנותיו חסרי ההגנה ברטוריקה שנונה ואכזרית. דווקא בעיניו של היטלר נשא חן תפקודו של וישינסקי כתובע והוא אמר על השופט הנאצי רולנד פרייזלר, מי שדן בפראות ובארסיות את מתנגדי המשטר ואת קושרי קשר העשרים ביולי, כי "הוא הווישינסקי שלנו".

בשנת 1937 וישינסקי מונה למנהל מכון לחקר משפטים של אקדמיה למדעים של ברית המועצות וכיהן בתפקיד זה עד לשנת 1941 כאשר איליה טריינין מונה במקומו.

ביוני 1940 נשלח וישינסקי לרפובליקה של לטביה כדי לפקח שם על הקמת משטר בובות ועל סיפוח המדינה לברית המועצות. מאוחר יותר, ב-1945, סייע לכונן משטר קומוניסטי שעלה לשלטון ברומניה.

וישינסקי היה אחראי להכנות הסובייטיות למשפטים של פושעי המלחמה הגדולים על ידי בית הדין הצבאי הבינלאומי (משפטי נירנברג) ב-1946.

בשנים 1939 עד 1944 כיהן כסגן ראש הממשלה, ב-1940 עד 1949 כסגן הקומיסר לענייני חוץ, ובשנים 1949 עד 1953 כשר החוץ. היה חבר האקדמיה הסובייטית למדעים משנת 1939 ונציג קבוע של ברית המועצות באומות המאוחדות.

וישינסקי מת בניו יורק. גופתו הועברה למוסקבה, שם נקבר בחומת הקרמלין.

כחלק מהדה-סטליניזציה בסוף שנות ה-50 משפחתו הפסיקה לקבל הטבות מהמשטר וספריו הפסיקו להיות חומר לימוד בנושא משפטי באוניברסיטאות.

## קישורים חיצוניים

* 
* 
* 

קטגוריה:שרי החוץ של ברית המועצות
קטגוריה:פוליטיקאים סובייטים
קטגוריה:מבצעי הטיהורים הגדולים
קטגוריה:שגרירי ברית המועצות ורוסיה באו"ם
קטגוריה:אישים הקבורים בבית הקברות של חומת הקרמלין
קטגוריה:שופטים רוסים
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מנשביקים
קטגוריה:רוסים ממוצא פולני
קטגוריה:עורכי דין רוסים
קטגוריה:רוסים שנולדו ב-1883
קטגוריה:סובייטים שנולדו ב-1883
קטגוריה:רוסים שנפטרו ב-1954
שטרית

**שטרית** הוא שם משפחה ממקור מרוקאי ידוע בקרב יהודים ממוצא מרוקאי החיים בישראל, צרפת וקנדה. ההגיה המקורית במרוקאית היא: sh-t-ret. הכתיב הצרפתי הוא Chetrit והוא המקובל ביותר.
למשפחה זו צאצאים רבים. בהם, שרי ממשלה אנשי תרבות ואנשי עסקים בישראל ומחוצה לה.

לשם המשפחה ייתכנו כמה מקורות: מהמילה הערבית שפירושה אמיץ, מהמילה זר או שמשמעותו חכם.

## הערות שוליים

קטגוריה:שמות משפחה ביהדות מרוקו
פונאפוטי

**פונאפוטי** (באנגלית: **Funafuti**) הוא אטול ועיר הבירה של מדינת האיים הקטנה טובאלו. נכון לשנת 2017 בעיר מתגוררים 6,320 איש, מה שהופך אותה לאטול המאוכלס ביותר במדינה.

## גאוגרפיה

## היסטוריה
האבות המייסדים של העיר מתוארים כמי שבאו מסמואה. האירופיים הראשונים שעברו באטול היו אמריקאים מניו יורק, שעברו בסביבתו במאי 1819. משלחת חקר אמריקאית בראשותו של צ'ארלס וילקס עברה בסביבה בשנת 1841. מהמאה ה-19 ועד שנת 1979 ארצות הברית טענה לבעלות על האזור. בסוף המאה ה-19 החלו האירופאים גם להתיישב באטול.

באפריל 2025 הותקן בטובאלו הכספומט הראשון. המכשיר נמצא במטה הבנק המרכזי של טובאלו, בכפר ואיאקו שבפונאפוטי.

## תחבורה
בעיר ממוקם נמל התעופה הבינלאומי של פונאפוטי. יוצאות ממנו טיסות רק אל סובה, בירת פיג'י.

## קישורים חיצוניים

* 

## הערות שוליים

קטגוריה:טובאלו: יישובים
קטגוריה:אוקיאניה: ערי בירה
קטגוריה:חבלי ארץ במחלוקת לשעבר
קטגוריה:יישובים שהוקמו ב-1819
ברזני

**בַּרְזַנִי**, **בַּרְזַאנִי** או **בַּארְזַאנִי** (האחרון הוא התעתיק המדויק מ-بارزانی בכורדית) הוא שם משפחה המעיד על מוצא מהכפר  במחוז ארביל שבכורדיסטן העיראקית.

## הערות שוליים

קטגוריה:שמות משפחה
תמיר

קטגוריה:שמות משפחה עבריים
קטגוריה:שמות פרטיים עבריים לגברים
נתון (דושאן)

"**נתון: 1. מפל המים, 2. מנורת הגז**" (בצרפתית: Étant donnés : 1° la chute d'eau, 2° le gaz d'éclairage) הוא מיצב פיסולי מאת האמן האמריקאי יליד צרפת מרסל דושאן, אשר נוצר בין השנים 1946–1966. העבודה, בגודל של 242.5 ס"מ על 177.8 על 124.5 ס"מ מוצבת במוזיאון פילדלפיה לאמנות. 

העבודה נחשבת כעבודה האחרונה שיצר דושאן. הוא יצר אותה בדירתו בניו יורק בתקופה של כעשרים שנה, תקופה בה דושאן הודיע כי פרש מן החיים האמנותיים לטובת משחק השחמט. היצירה מורכבת מדלת ישנה, חסרת ידיות, הנתונה בתוך משקוף לבנים. בדלת העץ ישנם שני נקבים זעירים דרכם יכול הצופה לצפות בסצנה סוריאליסטית - בתוך נוף כפרי שוכבת גופת אישה עירומה המחזיקה בידה עששית גז. האישה מתוארת ללא שיער גוף ומפשעתה פתוחה. ברקע התיאור מופיע מפל מים קטן.

שני הנושאים שביצירה הופיעו כבר קודם ביצירות מוקדמות של דושאן. כבר בשנת 1902 יוצר דושאן רישום קטן ממדים של מנורת גז תלויה (La suspencsion de ÍEcole Bossuet). המפל ומנורת הגז ממלאים תפקיד גם ביצירה "הזכוכית הגדולה". מקור איקונוגרפי נוסף נמצא על כריכת מונוגרפיה שחיבר רוברט ליבל (Robert Lebel) על דושאן בשנת 1958. דושאן עיצב עבור הספר כריכה חומה ועליה חיקוי של רדי מייד - שלט אמייל אשר היה נפוץ בשיווק דירות בצרפת בסוף המאה ה-19 ועליו הכיתוב: "EAU & GAS A TOUS LES ÉTAGES" ("מים וגז בכל קומה"). 

בעבודה זו הצופה נמצא בעמדה של מציצן המתבונן בתיאור המיני. שני הנקבים מאפשרים לצופה להתבונן ביצירה, בדומה לפעילות הראייה של האדם. הסצנה המתגלה מכילה מיניות מוזרה המתבטאת בגוף הנשי המתואר הן באופן מיני - על ידי העירום וחשיפת איבר המין הנשי לצופה, אך גם בצורה א-מינית, המתבטאת בשיער הערווה החסר של הדמות.

## קישורים חיצוניים
* נתון, אתר מוזיאון פילדלפיה לאמנות (באנגלית)

קטגוריה:ערכים שבהם תבנית בריטניקה אינה מתאימה
קטגוריה:מרסל דושאן
קטגוריה:מוזיאון פילדלפיה לאמנות: יצירות אמנות
קטגוריה:מיצבים
קטגוריה:פסלים (יצירות)
קטגוריה:יצירות משנת 1966
מילר

**מילר** (אנגלית: Miller, גרמנית: Müller) הוא שם משפחה שמשמעותו טוחן.

קטגוריה:שמות משפחה
קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה לפי עיסוק
לבדיאקוס

**מועדון הכדורגל לבדיאקוס** (ביוונית: **Α.Π.Ο. Λεβαδειακός**) הוא מועדון כדורגל יווני מהעיר לבדיה שבמחוז בויאוטיה, יוון. נכון לעונת 2024/2025 משחקת הקבוצה בליגת העל היוונית, לאחר שהעפילה אליה מליגת המשנה בסיום עונת 2023/2024. הקבוצה משחקת באצטדיונה הביתי בלבדיה, לבדיה סטדיום, אחד האצטדיונים הקטנים באצטדיוני קבוצות הליגה.

## היסטוריה
הקבוצה הוקמה בשנת 1961. הקבוצה העפילה לראשונה בתולדותיה לליגה היוונית הבכירה בעונת 1987/88. בעונות הבאות ביססה את מעמדה בליגה הראשונה בתחתית הטבלה. בעונת 1990/91 סיימה הקבוצה במקום ה-17, וירדה לליגת המשנה. הקבוצה חזרה לליגה הבכירה לקראת עונת 1993/94, אז נשארה בליגה באותה העונה לאחר שדורגה במקום ה-11 בטבלה בסיום בעונה. עונה לאחר מכן ירדה פעם נוספת לליגה השנייה. הקבוצה חזרה לליגה הבכירה לקראת עונת 2005/06, אך בתום עונה זו סיימה במקום הלפני-אחרון בטבלה וירדה לליגת המשנה. בעונת 2007/08 שבה לשחק בליגה הראשונה. בתום עונת  נשרה לליגת המשנה. בסיום עונת 2023/2024 העפילה בחזרה לליגת העל לאחר שסיימה את העונה במקום הראשון. 

## שחקנים מפורסמים בעבר ובהווה

## קישורים חיצוניים
*

קטגוריה:קבוצות כדורגל יווניות
קטגוריה:קבוצות כדורגל שהוקמו ב-1961
ארחנטינוס ג'וניורס

**אסוסיאסיון אתלטיקה ארחנטינוס ג'וניורס** (בספרדית: **Asociación Atlética Argentinos Juniors**) הוא מועדון כדורגל ארגנטינאי המפורסם בשל השחקנים אשר שיחקו בו. השחקן המפורסם בהם הוא דייגו ארמנדו מראדונה, שעל שמו נקרא גם האצטדיון הביתי של המועדון.

המועדון הנמצא בשכונת ויז'ה קרספו בבואנוס איירס זכה בשתי אליפויות ארגנטינה (1984, 1985) ובשני גביעים יבשתיים (ב-1985 זכתה בליברטדורס ובאינטראמריקנה). כיום הקבוצה נאבקת כדי לשרוד בליגה ולרוב מעורבת במשחקי התחתית.

## היסטוריה
המועדון נוסד ב-14 באוגוסט 1904 בשכונת "ויז'ה קרספו" בבואנוס איירס אך כעבור מספר שנים נדד לשכונת "ויז'ה אורקיזה". המועדון הצטרף לליגה הארגנטינאית הבכירה ב-1922 וסיים את עונתו הראשונה במקום השישי.

ב-20 באוקטובר 1976 ערך דייגו ארמנדו מראדונה את הופעת הבכורה במדי הקבוצה כשהוא רק בן 15. מראדונה שיחק בשורות הקבוצה עד שנת 1981 אז עבר לבוקה ג'וניורס.

בשנת 1984 זכתה הקבוצה לראשונה באליפות ארגנטינה (טורניר מטרופוליטנו), את הקבוצה אימן 'מרקוס ספוריטי שהגיע במקומו של אנחל לברונה שנפטר ב-20 בספטמבר 1983. שניהם דגלו בשיטת משחק התקפית. ספוריטי הוחלף על ידי חוסה ז'ודיקה שהוליך את ארחנטינוס לזכייה שנייה באליפות (טורניר נסיונל). באותה שנה זכתה ארחנטינוס גם בגביע הליברטדורס היחיד בתולדותיה אחרי שגברה על אמריקה קאלי מקולומביה. לאחר מכן זכתה הקבוצה בגביע אינטראמריקנה שהמפגיש את אלופת דרום אמריקה ואלופת צפון אמריקה.

ארחנטינוס שיחקה מאוחר יותר מול יובנטוס בגביע הביניבשתי אך הפסידה בבעיטת הכרעה מ-11 מטרים.

ב-2010 זכתה הקבוצה באליפות הקלאוסורה, האליפות השלישית בתולדותיה.

## אצטדיון הקבוצה
ארחנטינוס משחקת באצטדיון דייגו ארמנדו מראדונה שנקרא על שמו של דייגו מראדונה. האצטדיון מכונה גם **לה פטרנאל** בשל מיקומו ברובע לה פטרנאל בבואנוס איירס. האצטדיון נחנך ב-26 בדצמבר 2003 ומכיל 24,800 מקומות. קודם לכן חלקה הקבוצה את אצטדיון ארקיטקטו ריקרדו אצ'ברי יחד עם קבוצת פרו קאריל אואסטה בין השנים 1993 עד 2003.

## שחקנים בולטים
אקדמיית הנוער של המועדון נחשבת לאחת המעולות בארגנטינה ובשל כך הקבוצה מכונה "המִנבָּטָה" (אל סמיז'רו), רשימת השחקנים שגדלו בקבוצה כוללת בין היתר:
* דייגו ארמנדו מראדונה
* חואן רומן ריקלמה
* פרננדו רדונדו
* אסטבן קמביאסו
* חואן פבלו סורין
* דייגו קנייה
* פבריסיו קולוצ'יני
* כריסטיאן ראול לדסמה
* לוסיאנו גונדו
* רומן וגה

## תארים
* אליפות ארגנטינה - 3 (מטרופוליטאנו 1984, נסיונל 1985, קלאוסורה 2010)
* גביע ליברטדורס - 1 (1985)
* גביע אינטראמריקנה - 1 (1985)

## קישורים חיצוניים

* 

*
קטגוריה:קבוצות כדורגל ארגנטינאיות
קטגוריה:בואנוס איירס: מועדוני ספורט
קטגוריה:קבוצות כדורגל שהוקמו ב-1904
קטגוריה:בואנוס איירס: מועדוני כדורגל
סויסה

קטגוריה:שמות משפחה טופונימיים
קטגוריה:שמות משפחה ביהדות מרוקו
יונסקו

**יונסקו** הוא שם משפחה ממקור רומני (Ionescu)

קטגוריה:שמות משפחה רומניים
קטגוריה:שמות משפחה פטרונימיים
עטרי

**עתארי** הוא שם משפחה יהודי-תימני.

קטגוריה:שמות משפחה ביהדות תימן
צור

**צוּר** היא מילה שמשמעותה "סלע" או "הר" (וכן מקום מחסה ואף כינוי לאלוהים), הנפוצה בשמות מקומות ואנשים. המילה **צוֹר** מתייחסת לסוג של סלע משקע, ואף היא נפוצה בשמות אנשים.

קטגוריה:שמות משפחה עבריים
קטגוריה:שמות פרטיים עבריים לגברים
קטגוריה:שמות פרטיים שמקורם בטבע
כספי

**כספי** (**Caspi**) הוא שם משפחה עברי שפירושו שמקורו ומשמעותו המתכת כסף (לא אמצעי התשלום) ביידיש. השם לרוב עברות של שם יהודי-אשכנזי, שמכיל את המילה "זילבר", כגון זילבר, זילברברג או זילברמן.

קטגוריה:שמות משפחה
קטגוריה:שמות משפחה עבריים
קטגוריה:שמות משפחה אשכנזיים